CELEX: 62011TN0255
Language: mt
Date: 2011-05-20 00:00:00
Title: Kawża T-255/11: Rikors ippreżentat fl- 20 ta’ Mejju 2011 — Fellah vs Il-Kunsill

16.7.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 211/28
            
         Rikors ippreżentat fl-20 ta’ Mejju 2011 — Fellah vs Il-Kunsill
   (Kawża T-255/11)
   2011/C 211/61
   Lingwa tal-kawża: il-Franċiż
   
      Partijiet
   
   
      Rikorrent: Zakaria Fellah (New York, l-Istati Uniti) (rappreżentant: G. Collard, avukat)
   
      Konvenut: Il-Kunsill tal-Unjoni Ewropea
   
      Talbiet
   
   Ir-rikorrent jitlob lill-Qorti Ġenerali jogħġobha:
   
               —
            
            
               tikkonstata li, fir-rigward tar-rikorrent, Zakaria FELLAH, ir-Regolament tal-Kunsill (UE) Nru 330/2011, tas-6 ta’ April 2011, u d-Deċiżjoni tal-Kunsill 2011/221/PESK, tas-6 ta’ April 2011, ippubblikati fis-7 ta’ April 2011 fil-Ġurnal Uffiċjali tal-Unjoni Ewropea, ma humiex fondati,
            
         
               —
            
            
               konsegwentement,
               
                           —
                        
                        
                           tannulla r-Regolament tal-Kunsill (UE) Nru 330/2011, tas-6 ta’ April 2011, u d-Deċiżjoni tal-Kunsill 2011/221/PESK, tas-6 ta’ April 2011;
                        
                     
                           —
                        
                        
                           sussidjarjament, tordna li isem Zakaria FELLAH jitneħħa mil-lista annessa mal-imsemmi regolament u mal-imsemmija deċiżjoni.
                        
                     
         
      Motivi u argumenti prinċipali
   
   Insostenn tar-rikors, ir-rikorrent jinvoka żewġ motivi.
   
               (1)
            
            
               L-ewwel motiv huwa bbażat fuq ksur tal-obbligu ta’ motivazzjoni, sa fejn il-motivi għall-inklużjoni ta’ isem ir-rikorrent fil-lista ta’ persuni u entitajiet li għalihom japplikaw il-miżuri restrittivi huma stereotipati mingħajr ma jissemma’ xi punt ta’ fatt preċiż li jippermetti li tiġi evalwata r-rilevanza tal-imsemmija inklużjoni.
            
         
               (2)
            
            
               It-tieni motiv huwa bbażat fuq żball manifest ta’ evalwazzjoni, inkwantu:
               
                           —
                        
                        
                           qed jiġi allegat li r-rikorrent ikkontribwixxa għall-finanzjament tal-amministrazzjoni ta’ L. Gbagbo, filwaqt li, min-naħa waħda, ir-rikorrent, essenzjalment, eżerċita l-funzjonijiet tiegħu taħt L Gbagbo, meta dan tal-aħħar kien ġie rikonoxxut bħala kap ta’ Stat leġittimu mill-komunità internazzjonali u, min-naħa l-oħra, ir-rikorrent ma kellux ir-riżorsi li setgħu jippermettulu li jiffinanzja l-amministrazzjoni ta’ L. Gbagbo;
                        
                     
                           —
                        
                        
                           jidher li l-atti kkontestati tilfu l-iskop tagħhom mill-11 ta’ April 2011, peress li L. Gbagbo inqabad f’din id-data.